b'\n_START_ARTICLE_\nFj\xc3\xb8sanger\n_START_PARAGRAPH_\nFj\xc3\xb8sanger er et omr\xc3\xa5de i Bergen, p\xc3\xa5 grensen mellom bydelene Fana, Fyllingsdalen og \xc3\x85rstad. Fj\xc3\xb8sanger ligger ved foten av L\xc3\xb8vstakken og den nordlige enden av Nord\xc3\xa5svannet, og h\xc3\xb8rte opprinnelig til Fana kommune._NEWLINE_P\xc3\xa5 Fj\xc3\xb8sanger ligger Fj\xc3\xb8sanger hovedg\xc3\xa5rd og Langeskogen, som er et popul\xc3\xa6rt turomr\xc3\xa5de, med treningsbane for Bergens Bueskyttere. Omr\xc3\xa5det har ogs\xc3\xa5 en del sm\xc3\xa5husbebyggelse og n\xc3\xa6ringsvirksomhet. Like ved ligger kongeboligen Gamlehaugen._NEWLINE_Fj\xc3\xb8sanger er et trafikknutepunkt hvor hovedinnfarts\xc3\xa5ren til Bergen fra s\xc3\xb8r (Fj\xc3\xb8sangerveien og motorveien Fritz C. Riebers vei) forenes med kryssende hovedveier (Straumeveien og Statsminister Michelsens vei)._NEWLINE_Fj\xc3\xb8sanger er en del av grunnkretsene Kr\xc3\xa5kenes (Fyllingsdalen bydel) og Storetveit (Fana bydel) i Bergen kommune.'